कुछ साल पहले के इतिहास में झांके, तो उन दिनों करुणानिधि देख रहे थे कि उनकी माननीय सांसद बेटी कनीमोई टूजी घोटाले में लगातार तीन तीन बार जमानत खारिज होने के बाद तिहाड़ जेल की हवा खा रही थीं। कसूर यह था कि उन्होंने एक कंपनी को सेलूलर फोन के टूजी स्पेक्ट्रम लाइसेंस दिलाने के बदले उस टीवी चैनल में दो सौ करोड़ रुपए का निवेश करवाया, जिसका नाम कलंगार टीवी है। रिश्वत लेने का यह एक कॉरपोरेट तरीका रहा है। कनीमोई पहले दिन से ही इंकार कर रही थी कि उनका इस चैनल से कोई रिश्ता नहीं है। मगर, असल में रिश्ता है। बहुत गहरा भी और पुराना भी। कई सालों से व्हील चेयर से रिश्ता रखनेवाले करुणानिधि का एक नाम कलंगार भी है। बाद के दिनों में भले ही रिश्वत की वजह से रिश्तों की रंगत बदलनेवाला कलंगार टीवी बहुत कुख्यात हो गया हो। मगर, तमिलनाडु में चौबीसों घंटे करुणानिधि और उनके कुनबे के भोंपू के रूप में यह टीवी चैनल बहुत कुख्यात रहा है। और, यह कोई सहज संयोग नहीं, परम सत्य है कि कलंगार नाम से ही तमिलनाड़ु में करुणानिधि को एक जमाने में खूब ख्याति भी मिली। पर, अब यह नाम बदनाम है। उस कनीमोई का, अपने जिस बड़े भाई से हमेशा टकराव रहा है, उसे पिता सत्ता तो सौंप नहीं पाए, लेकिन अब पार्टी का ताज सौंपकर बहन भाई के रिश्तों में फिर से बवाल जरूर ला दिया है।